open-index/open-wikipedia-markdown huggingface dataset:
Armenian dram

**Armenian dram** (, tunnus դր, lyhenne AMD) on Armenian virallinen rahayksikkö. Yksi *dram* jakautuu 100 *lumaan*. Sana "*dram*" tarkoittaa suomeksi "rahaa". Dram esiteltiin vuonna 1993, ja sitä ennen Armeniassa oli käytössä rupla.

6. elokuuta 2024 yksi euro vastasi noin 421,92 dramia, eli yksi dram oli noin 0,0024 euroa.

## Historia
Armenian keskuspankki esitteli dramin 22. marraskuuta 1993. Tällöin laskettiin liikkeelle ensimmäinen setelisarja, johon kuului 10, 25, 50, 100, 200 ja 500 dramin setelit. Vuosina 1994–1995 laskettiin liikkeelle 10, 20 ja 50 luman ja 1, 3, 5 ja 10 dramin kolikot. Lisäksi liikkeelle laskettiin 1&nbsp;000 ja 5&nbsp;000 dramin setelit. 50&nbsp;000 dramin seteli esiteltiin vuonna 2001 ja 100&nbsp;000 dramin seteli vuonna 2009.

Vuonna 1998 laskettiin liikkeelle toinen setelisarja, joka täytti muun muassa uudemmat turvallisuusvaatimukset. Sarjaan kuului 50, 100, 500, 1&nbsp;000, 5&nbsp;000 ja 20&nbsp;000 dramin setelit.

Vuosina 2003–2004 laskettiin liikkeelle toinen kolikkosarja, johon kuuluu 10, 20, 50, 100, 200 ja 500 dramin kolikot.

Vuosien 2004–2005 aikana ensimmäisen setelisarjan setelit ja toisen setelisarjan 50 ja 100 dramin setelit vedettiin pois kierrosta.

Vuonna 2018 esiteltiin kolmas setelisarja, johon kuuluu 1&nbsp;000, 2&nbsp;000, 5&nbsp;000, 10&nbsp;000, 20&nbsp;000 ja 50&nbsp;000 dramin setelit.

## Lähteet

## Aiheesta muualla

* Armenian keskuspankki 
* Worldcoingallry.com: Armenian kolikkotyypit 
* Bis-ans-ende-der-welt.net: Armenian setelit
Demolishor

**Demolishor** on *[[Transformers]]*-universumissa esiintyvä Decepticon. Hasbron luoma hahmo esiintyi ensimmäisen kerran vuonna 2002 *[[Transformers: Armada]]* -animaatiosarjassa.

## Unicron-trilogia
Demolishor on Megatronin uskollisimpia palvelijoita. *[[Transformers: Energon]]issa* hänen robottikehonsa tuhoutuu, kun hän törmää Autobottien Miranda-alukseen, jonka energonista valmistettuun voimakenttään eivät voi Decepticonit koskea. Mutta Megatron korjaa hänet.

## Transformers: Kaatuneiden kosto
*[[Transformers: Kaatuneiden kosto]]ssa* Demolishor on noin 18 metrin pituinen Constructicon, joka muuntautuu hydrauliseksi Terex O&K RH400-kaivinkoneeksi (joka on myös maailman suurin kaivinkone). Hän piileskeli Shanghaissa rikoskumppaninsa, Sidewaysin kanssa. Optimus Prime ja Ironhide taistelivat häntä vastaan ja onnistuivat suistamaan hänet ajoradalta. Ennen kuin Optimus ampui häntä päähän, hän ehti sanoa: "Tämä planeetta ei ole sinun. Kaatunut nousee vielä."

Elokuvassa Demolishorin ainoan repliikin puhui Calvin Wimmer, yksi elokuvan editoijista. Lopputeksteissä Demolishor olikin nimetty "Wheelbotiksi".

### Revenge of the Fallen -videopeli
Demolishor esiintyy elokuvaan perustuvassa videopelissä pomovastuksena. Häntä vastaan taistellaan Shanghain viimeisessä pakollisessa tehtävässä.

## War for Cybertron
*[[Transformers: War for Cybertron]]issa* Demolishor on yksi lukituista hahmoista, joilla voi pelata vain moninpelitilassa. Demolishorin voi saada hahmoksi vain esitilauksena Amazon.comista. Demolishor tuli myöhemmin saataville pelihahmoksi myös ladattavan lisäsisällön kautta.

## Hahmoa näytelleet

## Aiheesta muualla
*Lisätietoa Demolishorista TFWIKI.Netissä, Transformers-aiheisesta wikiassa
Stephen Moyer

**Stephen Moyer** (s. **Stephen John Emery**; 11. lokakuuta 1969 Brentwood, Essex, Iso-Britannia) on englantilainen näyttelijä, jonka tunnetuin rooli on vampyyri Bill Compton televisiosarjassa *[[True Blood]]*.

## Ura
Stephen Moyer opiskeli näyttelemistä London Academy of Music and Dramatic Art -koulussa. Valmistumisensa jälkeen hän työskenteli viisi vuotta teatterissa ennen siirtymistään televisio- ja elokuvarooleihin. Hän esiintyi National Theatre of Walesin, Royal Shakespeare Companyn ja Oxford Stage Companyn näytelmissä. 

Moyer esiintyi brittiläisessä televisiosarjassa *Conjugal Rites* vuosina 1993–1994. Lopetettuaan sarjassa hän näytteli sarjassa *Castles*. Moyer esiintyi valkokankaalla ensimmäisen kerran vuonna 1997 elokuvassa *Prince Valiant*. Hänellä on ollut rooleja elokuvissa *Quills*, *Trinity*, *[[88 minuuttia]]* ja *[[Priest (vuoden 2011 elokuva)|Priest]]*. Hän esiintyi yhdysvaltalaisessa lyhytsarjassa *The Starter Wife* vuonna 2007.

Moyer alkoi näytellä yhdysvaltalaisessa televisiosarjassa *[[True Blood]]* vuonna 2008. Hänen roolihenkilönsä vampyyri Bill Compton kuuluu sarjan päähenkilöihin. Moyer on voittanut roolistaan Saturn-palkinnon.
 
## Yksityiselämä
Moyer on naimisissa Anna Paquinin kanssa, joka näyttelee myös *True Bloodissa*. He avioituivat 21. elokuuta 2010, ja heillä on syyskuussa 2012 syntyneet kaksoset. Moyerilla on myös vuonna 2000 syntynyt  poika ja vuonna 2002 syntynyt tytär aiemmasta suhteesta. Moyerilla on asunnot Los Angelesissa ja Lontoossa.

## Lähteet

## Aiheesta muualla

* 
* 
* HBO - True Blood Cast - Stephen Moyer
László Bíró

**László József Bíró** (unkarilaisella ääntämyksellä: [ˈbiːroː]; unkariksi: Bíró László József) (29. syyskuuta 1899 Budapest, Itävalta-Unkari – 24. lokakuuta 1985) oli nykyaikaisen mustekynän keksijä.

Bíró esitteli ensimmäisen version uudenaikaisesta kuulakärkikynästä vuonna 1931 pidetyssä Budapestin maailmannäyttelyssä.

## Lähteet
*
Sosiaaliturvan yhteensovittamisasetus

**Euroopan parlamentin ja neuvoston asetus (EY) 883/2004** eli **sosiaaliturvan yhteensovittamisasetus** on Euroopan unionin (EU) asetus, joka määrää sosiaaliturvan yhteensovittamisesta EU- ja EFTA-maiden välillä työntekijän siirtyessä maasta toiseen.

Asetus (EY) 883/2004 korvasi asetuksen (ETY) 1408/71. Yhteensovittamisasetus määrää, että tietojenvaihto jäsenmaiden välillä tulee olemaan sähköistä. Asetus on astunut voimaan 1. toukokuuta 2010 ja sitä säätelevä täytäntöönpanoasetus tuli voimaan 24 kuukautta asetuksen voimaantulon jälkeen eli 1. toukokuuta 2012.

Uuden asetuksen tavoitteena on taata nopeamman ja tehokkaamman etuuksien saannin, kun esimerkiksi työntekijä siirtyy työskentelemään maasta toiseen. Ennen maiden välillä liikkui vanhan asetuksen mukaisia paperisia E-lomakkeita.

Euroopan komissio valitsi kilpailutuksen jälkeen Siemensin toimittamaan tietojenvaihtoon liittyvän sovelluskokonaisuuden, joka asennettiin jäsenmaihin. Maiden sovellusten välissä toimii suljettu sTesta-tietojenvaihtoverkko. Jäsenmaat huolehtivat itse omien järjestelmiensä liittämisen tietojenvaihtoinfrastruktuuriin.

## Lähteet
* http://eur-lex.europa.eu/LexUriServ/LexUriServ.do?uri=OJ:C:2010:106:0009:0010:FI:PDF
* http://ec.europa.eu/idabc/en/document/5014/5584

### Viitteet

## Aiheesta muualla

* Asetus (EY) 883/2004 EUR-LExissä
Hämeenlinnan Pallokerho (jalkapallo)

**Hämeenlinnan Pallokerhon** (HPK) lajivalikoimassa oli **jalkapallo** jo lähes alusta asti. Kun Hämeenlinnassa vuoden 1929 joulukuussa syntynyt Hämeenlinnan Pallokerho perustettiin, oli seuran päälaji jääpallo. Jo seuraavana kesänä valikoimaan otettiin mukaan myös jalkapallo. Miesten tasolla jalkapallojoukkueen historia päättyi syksyyn 1991, kun HPK ja Pallo-Kärpät yhdistyivät FC Hämeenlinnaksi. Junioriseurana HPK jatkoi vielä vuoteen 1999 asti, jolloin kaupungin seurat muodostivat Hämeenlinnan Jalkapalloseuran.

## Seuran historiaa
HPK perustettiin loppuvuodesta 1929, kun kaupunkiin haluttiin perustaa jääpalloseura. Perustavan kokouksen aikana tuli myös ilmi, että seuran ainoaksi lajiksi ei jää vain jääpallo, vaan myös pesäpallo, jalkapallo ja jääkiekko päätettiin ottaa heti mukaan ohjelmistoon. Alkuvuosina menestys jalkapallossa ei ollut kovin kaksista, mutta siitä huolimatta HPK nousi kaupungin johtavaksi jalkapalloseuraksi jo 1930-luvun puolivälissä, jollaisena se pysyikin FC Hämeenlinnan perustamiseen saakka.

HPK:n jalkapallon parhaimmat hetket koettiin heti sotien jälkeen, kun joukkue nousi unkarilaisen Janosz Nagyn johdolla Suomensarjaan. HPK pelasikin vuosikaudet Suomensarjaa, väliin Maakuntasarjasta vauhtia hakien, kunnes 1970-luvulla seura vajosi alasarjoihin. Viimeisen kerran HPK oli taistelemassa noususta ylemmille sarjaportaille vuonna 1984, kun joukkue hävisi 1. divisioonan karsinnoissa Myllykosken Palloa vastaan. 1990-luvun alussa HPK:n edustusjalkapalloilun taloustilanne oli niin surkeassa kunnossa, että ainoaksi vaihtoehdoksi jäi yhdistyminen paikalliskilpailija Pallo-Kärppien kanssa, mikä johtikin FC Hämeenlinnan perustamiseen syksyllä 1991.

HPK:n historian suurimpiin hetkiin kuuluu hämeenlinnalaisen Harri Järven nousu maajoukkueeseen kaudella 1964. Järvi tekikin Olympiastadionilla pelatussa ottelussa Ruotsia vastaan ottelun ainoan maalin, kun Suomi voitti Ruotsin 15 551 katsojan edessä 2. elokuuta 1964.

HPK:n yleisöennätys on 1 192 katsojaa 1. divisioonan karsintaottelusta MyPaa vastaan vuonna 1984.

## Entisiä pelaajia

## Lähteet
Hyvän Pelin Kerho - Timo Lainesalo, 1989

### Viitteet
José Luis Martí

**José Luis Martí Soler** (s. 28. huhtikuuta 1975 Palma, Espanja) on espanjalainen entinen jalkapalloilija ja nykyinen valmentaja. Hän on toiminut elokuusta 2020 lähtien Leganésin päävalmentajana. Pelaajaurallaan Martí oli pelipaikaltaan keskikenttäpelaaja.

## Ura
Martí on kotikuntansa Mallorcan kasvatti. Hän teki ensiesiintymisensä edustusjoukkueessa kaudella 1999–2000. Seuraavaksi kaudeksi 2000–2001 hän siirtyi kanariansaarille Tenerifeen. Kauden päätteeksi joukkue nousi maan pääsarjaan Primera Divisióniin.

Heinäkuussa 2003 Martí siirtyi Sevillaan, kun Tenerife putosi pääsarjasta. Hän kuului andalusialaisseuran avainpelaajiin seuraavina kausina. Toukokuussa 2007 hän jatkoi sopimustaan joukkueen kanssa vuoteen 2010 asti. Kauden 2007–2008 edetessä hän kuitenkin menetti asemaansa joukkueessa ja lopulta tammikuussa 2008 hän siirtyi loppukauden kestävällä lainasopimuksella Real Sociedadiin.

Heinäkuussa 2008 Martí palasi kasvattajaseuraansa Mallorcaan ja lukeutui avauskokoonpanoon heti ensimmäisellä kaudellaan. Martí päätti pelaajauransa kauteen 2014–2015, jolloin hän oli 40-vuotias.

## Lähteet

## Aiheesta muualla
* José Luis Martín pelaajauran tilastot BDFutbol-sivustolla
Luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista

Tämä on **luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista**.

## Pelaajat

## Lähteet

### Viitteet
Meishanin maanjäristys

**Meishanin maanjäristys** oli 17. maaliskuuta 1906 Taiwanissa tapahtunut maanjäristys, joka oli voimakkuudeltaan 7,1 momenttimagnitudia. Sen arvioidaan tappaneen noin 1&nbsp;260 ihmistä, mikä tekee siitä Taiwanin historian kolmanneksi tuhoisimman maanjäristyksen.

## Aiheesta muualla
*Earthquakes kill more than 1,200 in Taiwan
Jani Sipilä

**Jani Sipilä** (s. 14. tammikuuta 1977 Forssa) on entinen suomalainen jalkapalloilija, joka lopetti pelaajauransa kauden 2009 jälkeen. Pelipaikaltaan Sipilä oli keskuspuolustaja. 

Sipilä on Forssan Alun kasvatti, joka edusti urallaan FC Hämeenlinnaa ja AC Oulua. Erityisesti Sipilä muistetaan peleistään Hämeenlinnassa, jossa hän pelasi kymmenen kautta. Sipilä oli kahdesti nousemassa liigaan, vuosina 2001 ja 2006. Hän pelasi Veikkausliigassa yhteensä 45 ottelua tehden niissä kuusi maalia.

## Lähteet
Maunu Niilonpoika Vahva

**Maunu Nilsson Vahva** (, ); (1107 – 4. kesäkuuta 1134) oli Ruotsin kuningas 1100-luvulla ja Tanskan kruununtavoittelija. 

## Suku
Hän oli Tanskan kuningas Niels Sveninpojan ja ruotsalaissyntyisen kuningatar Margaretan Fredkullan (1180-luku–1117) nuorempi poika. Hänen äidinisänsä oli Ruotsin kuningas Inge I vanhempi ja äidinäitinsä kuningatar Helena.

## Kuningas
Maunu Nilsson valittiin kuninkaaksi Ruotsin Länsi-Götanmaalla vuonna 1125, mutta svealaiset eivät tunnustaneet häntä vaan valitsivat hallitsijaksi Ragvald Tuittupään. Maunun kannanttajat kuitenkin murhasivat pian Ragvaldin.

Noin vuonna 1130 Sverker vanhempi syrjäytti Maunun Ruotsin valtaistuimelta ja Maunu joutui palaamaan Tanskaan. Siellä hän murhautti kilpailijansa, serkkunsa Knut Lavardin vuonna 1131 ja 15. huhtikuuta 1134 hänet kruunattiin Tanskan kuninkaaksi. Maunu Nilsson kaatui Fotevikenin taistelussa kaksi kuukautta myöhemmin.

## Avioliitto ja perilliset
Hän avioitui noin vuonna 1127 prinsessa Rikissa Puolalaisen kanssa, joka oli Puolan herttua Bolesław III Krzywoustyn ja tämän puolison Salomen tytär. Heille syntyi poika, josta tuli kuningas Knuut V Maununpoika.
Vesa Mars

**Vesa Mars** (s. 1. maaliskuuta 1961 Pietarsaari) on muun muassa A-lehtien ja PlusTV:n entinen sekä Synsam Group Finlandin nykyinen toimitusjohtaja. Hän pelasi 1980-luvulle saakka jalkapalloa pääsarja- ja maajoukkuetasolla.

Mars edusti jalkapallourallaan Jakobstads Bollklubbia 1976–1977, Kokkolan Palloseuraa 1978–1979, Jaroa 1980 ja 1981, Kokkolan Palloveikkoja 1982, Turun Palloseuraa 1983–1986 sekä Grankulla IFK:a 1987–1988. Lisäksi hän pelasi Saksassa kaudella 1980–1981 2. Bundesliigan SC Herfordissa. Mars voitti Turun Palloseurassa kaksi SM-hopeaa. Kaikkiaan hän pelasi viiden mestaruussarjakauden aikana 100 ottelua, joissa hän teki 24 maalia. Mars pelasi myös Suomen maajoukkueessa vuosina 1982–1983 yhteensä neljä maaottelua. 

Pelaajauran jälkeen Mars siirtyi liike-elämään. Hän toimi Telian maajohtajana, mistä hän siirtyi 2002 A-lehtien toimitusjohtajaksi. Vuonna 2006 Mars sai potkut A-lehdistä, minkä jälkeen hänestä tuli PlusTV:n toimitusjohtaja. Siinä tehtävässä Mars toimi 2009 asti. Vuonna 2010 Mars nimettiin perustetun TDF Entertainmentin toimitusjohtajaksi, missä tehtävässä hän oli helmikuuhun 2012 saakka. Hän siirtyi Synsam Group Finlandin palvelukseen ja on yrityksen toimitusjohtaja.

## Lähteet
Lauri Kontro

**Lauri Tapani Kontro** (s. 23. toukokuuta 1953 Nurmes) on suomalainen toimittaja. Hän oli Maaseudun Tulevaisuuden päätoimittaja vuosina 2000-2015.

Ennen siirtymistään Maaseudun Tulevaisuuden päätoimittajaksi Kontro on toiminut muun muassa Suomenmaan toisena päätoimittajana 1983–1991 ja vastaavana päätoimittajana 1991–1992, Suomenmaa Oy:n toimitusjohtajana 1987–1991, Suomen Tukholman-suurlähetystön lehdistöneuvoksena 1992–1997 ja Pellervo-Seuran  osuustoimintajohtajana 1997–2000. Hän on koulutukseltaan valtiotieteiden maisteri.

Kontro toimi Maanpuolustiedotuksen suunnittelukunnan MTS:n puheenjohtajana 2003–2007. Hän oli Yleisradion hallituksen jäsen 2017-2021 . 

Kontro on puoluetaustaltaan keskustalainen. Hän toimi vuosina 1975–1976 Keskustan Opiskelijaliiton puheenjohtajana, vuosina 1977–1980 Nuoren Keskustan Liiton liittosihteerinä ja vuosina 1979–1981 Pohjolan Keskustanuorten Liiton () puheenjohtajana. Hän oli keskustan ehdokkaana eurovaaleissa 2004. Hän sai vaaleissa 7&nbsp;358 ääntä.

Kontro on leski ja hänellä on neljä lasta.

## Julkaisut
* 
* 
* 
* 

## Lähteet
Thomas Hiärne

**Thomas Hiärne** l. **Hjärne** (1638 Skuoritsa, Inkerinmaa – 1678 Werdenin kartano) oli ruotsinkielinen liivinmaalainen runoilija ja historioitsija, Erlandus Jonæ Hjärnen poika ja Urban Hjärnen veli.

Koulunkäynnin päätyttyä Hiärne aloitti opinnot Dorpatissa (Tartto). Hänen elämänvaiheistaan ja -olosuhteista ei ole juurikaan tietoa. Vuonna 1666 hän oli maaviskaalina Inkerinmaalla, ja sen jälkeen hänestä todennäköisesti tuli ritarikunnan sihteeri Saarenmaalle.

Hiärne on esiintynyt useassa tilaisuudessa runoilijana, mutta hänet tunnetaan kuitenkin lähinnä historioitsijana. Hän tutki perusteellisesti Itämerenmaakuntien historiaa, mutta ei itse ehtinyt julkaista mitään. Hänen seitsemänä kirjana ilmestynyt teoksensa *Ehst-, lyf- und lettlandische geschichte* julkaistiin kokonaisena vasta 1835 (Napierskyn teoksessa "Monumenta Livoniæ antiquæ"). Jelgavassa 1794 julkaistu painos lienee tuhottu. Teos on merkittävä Ruotsin historian kannalta ja erityisen perusteellinen kuvatessaan venäläisten maahantunkeutumista ja hävitystä kovia kokeneissa maissa 1500-luvulla.
 
Riian ritarihuoneen arkistossa säilytetään yhtä Hiärnen kirjoituskokoelmaa, joka käsittelee Liivinmaan historiaa, ja Mecklenburgin ritarihuoneen kirjastossa on Riian arkkipiispojen historia.

Historioitsijana Hiärnea on sanottu Viron Liviukseksi. Runoilijana on Hedvig Charlotta Nordenflycht verrannut häntä Ovidiukseen. Vielä hänen aikanaan olivat siis Hiärnen runot tunnettuja. Lukuun ottamatta yhtä ainoaa *Lyckones säkreste Afvel*, joka on Per Hansellin *Vitterhetssamlingissa* (runokokoelmassa), ne ovat kadonneet tai kätkeytyneet tuon ajan runoilijoiden runojen joukkoon, joiden tekijät ovat tuntemattomia ja pysynevätkin sellaisina.

Hiärne käänsi Jean Puget de la Serren *Betraktelser om Evigheten* 1677. 

## Lähteet

## Aiheesta muualla
* Thomas Hjärne s. –20. Per Hansellin Vitterhetssamling
Meinhard

**Meinhard von Segeberg** (1130- tai 1140-luku – 1196) oli saksalainen Liivinmaan piispa. Hänen kaudellaan piispanistuin sijaitsi nykyisessä Ykskylässä ().

Nuorena Meinhard eli Bad Segebergin agustiinilaisluostarissa. Liivinmaalle hän tuli 1180-luvun alussa ja sai vuonna 1184 luvan Bremenin arkkipiispa Hartvig II:lta alkaa käännyttää liiviläisiä. Meinhard otti tukikohdakseen Ykskylen, jossa oli jo aikaisemmin ollut saksalaisten kauppatukikohta. Yhdessä paikallisten käännytettyjen kanssa hän rakensi paikalle kaksi kivilinnaa. Vuonna 1187 Hartvig II teki hänestä Liivinmaan piispan. Hän käännytti liiviläisiä rauhanomaisesti, mutta tämä muuttui hänen seuraajansa Bertoldin kaudella Meinhardin kuoltua vuonna 1191.

## Lähteet
*
Dinamo Sofia

** Dinamo Sofia ** () on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja.

## Aiheesta muualla
*  Eurohockey.com: Dinamo Sofia
Semgallit

**Semgallit** (latv. *zemgaļi*) olivat historiallinen balttilainen heimo. He asuttivat nykyistä Zemgalen aluetta. He joutuivat Kalparitariston kukistamaksi Baltian ristiretkien aikana.

Historiallisen ajan alussa semgallit olivat ilmeisesti yhdistyneet yhdeksi kuningaskunnaksi, jonka merkittävin hallitsija oli Viestards. Hän yhdisti Zemgalen alueen eteläosan Mesothen ja länsiosan Tervethen semgallimuinaismaakunnat valtansa alle. Toinen merkittävä semgallijohtaja oli Nameitis, jonka johdolla semgallit liittoutuivat liettualaisten kanssa ja joka järjesti heidän kanssaan vastahyökkäyksiä saksalaisten alueelle. Semgallien vastarinta kukistui vuonna 1290 ja suuri joukko heitä pakeni Liettuaan. Latvian puolelle jääneet sulautuivat muihin latvialaisiin.

## Lähteet
*
Seelit

**Seelit** (latv. *sēļi*) olivat historiallinen balttilainen heimo, jotka asuttivat oman muinaismaakuntansa muodostanutta Seloniaksi kutsuttua aluetta. He sulautuivat historiallisella ajalla latgalleihin. Seeleiltä tunnetaan kaksi muinaislinnaa, Dignajas ja Sēlpils, joissa molemmissa on tehty arkeologisia kaivauksia. Paikoilta on löydetty paitsi latgallilaisia, myös alueelle omaleimaisia koruja ja aseita.

## Lähteet
*
*
Paral·lelin metroasema

**Paral·lel** on Barcelonan metron linjojen 2 ja 3 asema. Asemalta on myös suora vaihtoyhteys myös Montjuïc-kukkulalle nousevaan funikulaariin. Asema sijaitsee Avinguda de Paral·lel -nimisen kadun alla Sants-Montjuïcin ja Ciutat Vellan alueiden rajalla.

Paral·lelin aseman linjan 3 osuus avattiin vuonna 1970 nimellä Pueblo Seco (). Tällöin se tarjosi vaihtoyhteyden linjan kahden eri haaran (L3 ja L3B) välille. Haarat yhdistettiin vuonna 1982 ja samalla asema sai nykyisen nimensä. Yhdistämisen johdosta ylimääräiseksi jäänyt raide otettiin uudelleen käyttöön vuonna 1997, kun linja 2 laajenettiin Paral·lelin asemalle asti. Paral·lel on nykyisin linjan 2 eteläinen pääteasema.

## Lähteet

## Aiheesta muualla
*Paral·lelin asema Trens de Catalunya -sivustolla
1656 Suomi

**1656 Suomi** on pikkuplaneetta, joka kuuluu Marsin radan leikkaaviin asteroideihin ja Hungaria-ryhmään. Sen löysi Yrjö Väisälä 11. maaliskuuta 1942. Nimensä asteroidi sai löytäjänsä kotimaan mukaan. Ennen nimeämistään kohde tunnettiin tunnuksella **1942 EC**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

Asteroidilla on kiertolainen, joka on löydetty vuonna 2020.

## Katso myös
*Luettelo Yrjö Väisälän löytämistä asteroideista

## Lähteet
*JPL Small-Body Database Browser: 1656 Suomi (1942 EC) 
*
*
*Discovery Circumstances: Numbered Minor Planets (1)-(5000): Minor Planet Center 

### Viitteet
Selonia

**Selonia** (, ) on historiallinen alue Latvian ja Liettuan rajaseudulla. Se käsittää Latvian Zemgalen alueen itäosat ja osia Koillis-Liettuasta. Nimensä se on saanut seelien historiallisesta balttilaisesta heimosta. Alueen keskus on Jēkabpilsin kaupunki. Seelit sulautuivat myöhemmin latgalleihin, ja alueen murteet voidaan edelleen yhdistää Latgalessa puhuttuihin murteisiin. Alueen tarkimpiin kuvauksiin kuuluu Mindaugasin alueidenluovutussopimus, jonka hän teki Saksalaisen ritarikunnan kanssa. Tämän dokumentin mukaan Selonian raja alkoi Väinäjoelta nykyisen Väinänlinnan kohdalta, kulki pitkin Kopkelisjokea Luodisjärvelle ja sieltä pohjoiseen pitkin Dusetajokea Sartaijärvelle. Sieltä se ulottui Latuva-, Vašuoka- ja Viešintajoille pitkin Lėvuojokea, ja sieltä Mūšajoen alajuoksua Babytejoen suulle.

## Lähteet
*
Heinrich von Jannau

**Heinrich von Jannau** (1753–1821) oli baltiansaksalainen kirjailija ja julkaisija. Hän oli 1780–1790-lukujen näkyvimpiä liivinmaalaisia historioitsijoita. Hän laati teoksia paikallisten kansojen etnologiasta ja historiasta. 

Von Jannau syntyi nykyisen Viron, silloisen Liivinmaan alueella Viljandimaan maakunnassa Holstressa, kävi koulua Riiassa ja opiskeli sen jälkeen teologiaa Göttingenin yliopistossa, missä tutustui myös historiantutkimuksen ns. göttingeniläiseen koulukuntaan (*Göttinger historische Schule).*  Valmistuttuaan hän toimi pappina Virossa, vuodesta 1779 Laiusen pitäjässä (nykyisellä Viron Jõgevamaalla). Papin työnsä ohella hän tutki Viron historiaa, kansatiedettä ja kansan oloja ja tuli tunnetuksi kansanvalistajana ja kansakoulun kehittäjänä. Hänen teostensa on nähty vaikuttaneen maatalousuudistukseen ja maaorjuuden lakkauttamiseen Venäjällä. Teoksissaan hän rinnasti maaorjuuden selvästi orjuuteen. 

## Tärkeimpiä töitä
**Geschichte der Sklaverey und Charakter der Bauern in Lief- und Ehstland: Ein Beytrag zur Verbesserung der Leibeigenschaft* vuodelta 1786.
**Geschichte von Lief- und Ehstland pragmatisch vorgetragen*, kaksiosainen teos vuosilta 1793 ja 1796

## Lähteet
*
*Baltisches biografisches Lexikon digital: Jannau, Heinrich von. https://bbld.de/0000000417370796
Ugālen pitäjä

**Ugāle** on pitäjä (latv. *pagasts*) Latvian Kuurinmaalla Ventspilsin kunnassa. Ugāle muodosti aikaisemmin oman kuntansa, mutta se liitettiin Ventspilsin kuntaan vuonna 2009. Vuonna 2009 Ugālessa oli 2&nbsp;505 asukasta ja sen pinta-ala oli 292,2&nbsp;km². Vuonna 2016 oli tään 2&nbsp;238 asukasta. Ugalessa toimii seuratalo ja alueen ainoa kuoro sekä vaskipuhallinorkesteri. Palveluihin kuuluvat kirjasto, sekä musiikki- ja taidekoulu. Ugalen oma hallinnollinen oikeus rajoittuu Ventspilsin kunnanhallinnon tekemien päätösten toimeksipanoon.

## Pitäjän kylät
* Ciesengure
* Cirkale
* Māteri
* Modes
* Rāpati
* Sirgumi
* Ugāle
* Ugāles dzirnavas

## Lähteet

## Aiheesta muualla
*Ugāles pagasts - Kunnan kotisivut
Taking Chance

**Taking Chance** (televisioesityksessä myös nimellä *Sotilaan viimeinen matka*) on tositapahtumiin perustuva yhdysvaltalainen televisioelokuva. Vuonna 2009 valmistuneen elokuvan on ohjannut Ross Katz.

## Juoni
Elokuvan tapahtumat sijoittuvat vuoteen 2004. Merijalkaväen everstiluutnantti Michael R. Strobl tarjoutuu vapaaehtoiseksi saattajaksi, kun Irakin sodassa kuolleen merisotilaan Chance Phelpsin ruumis tuodaan takaisin kotimaahan haudattavaksi.

## Näyttelijät

## Tuotanto
*Taking Chance* tehtiin yhteistyössä asevoimien kanssa. Tuloksena on poikkeuksellisen seikkaperäinen esitys sotilaallisesta hierarkiasta: katsojalle tutuiksi tulevat kuolleen sotilaan kuljetuksen vaatima paperityö ja protokolla.

## Vastaanotto
Elokuva valmistui riippumattomana teatterielokuvana ja sai ensi-iltansa Sundancen festivaaleilla 2009. Suuret jakeluyhtiöt varoivat tarttumasta teokseen mahdollisesti aiheen arkaluonteisuuden vuoksi ja HBO pääsi ostamaan elokuvan ja esitti sen ennätysyleisölle.

### Arvioita
Helsingin Sanomien Arto Pajukallion mukaan kunnianhimoinen televisioelokuva osoittaa, kuinka monta tuttua ja tuntematonta henkilöä kuolema sodassa koskettaa. Vaikka tarinan ottaisikin korostetun isänmaallisena, se kertoo Pajukallion mielestä myös kuoleman vinoutuneesta asemasta viihdekulttuurissa. Elokuva antaa sodassa kuolleelle kasvot, vaikka sitten vain symbolisesti.

## Lähteet
Ari Raukko

**Ari Raukko** (s. 21. toukokuuta 1963) on harjavaltalaissyntyinen amerikkalaisen jalkapallon pelaaja. Hän pelasi vuosina 1984–1992 Rauma Admiralsissa pelinrakentajana. Hän voitti hallimestaruuden 1991. Hän on myös vaikuttanut Rauman Sea City Stormissa muun muassa valmentajana vuosina 2002–2004.

## Katso myös
*Sea City Storm

## Aiheesta muualla
*Sea City Storm:n historia
Hopeakihlajaiset

**Hopeakihlajaiset** on Wilho Ilmarin ohjaama sota-ajan viihde-elokuva vuodelta 1942. Käsikirjoitus perustuu Klaus U. Suomelan aiheeseen, jolla hän osallistui käsikirjoituskilpailuun nimimerkillä Primo Amoroso. Lea Joutseno esittää odontologian dosentin sihteeriksi värväytyvää opiskelijaa, jonka viehätysvoima puree miehiin.

## Näyttelijät

## Tuotanto
Käsikirjoituskilpailussa sai ensimmäisen palkinnon Simo Penttilä ehdotuksellaan *[[Kuollut mies rakastuu]]*. Toimitusjohtaja Matti Schreckin päätöksestä elokuva tehtiin kuitenkin Suomelan ehdotuksesta, vaikka tuotantopäällikkö Risto Orko ei olisi halunnut sitä toteuttaa. Sota-ajan olosuhteet ja ajankohtaiset asiat eivät näy elokuvassa. Liisa Tuomella oli elokuvassa ensimmäinen suuri roolinsa.Penttilän ehdotuksen ohjasi Ilmari Unho, ja sekin sai ensi-illan 1942.

Suomela teki näytelmästä myös romaanin *Hopeakihlajaiset* (1942).

## Arviot
Aikalaisarvioissa useat kriitikot vertasivat elokuvaa näytelmään, joka oli jo ehditty nähdä Kansallisteatterissa. Elokuva arvioitiin liian näytelmänomaiseksi, ja tarinan katsottiin toimivan paremmin teatterissa. Elokuvassa ei ollut osattu hyödyntää elokuvalle ominaisia keinoja, joskin ohjaaja Wilho Ilmari saa myös kiitosta.

Eräs myöhemmän ajan kriitikko pitää Lea Joutsenon roolia hammaslääkärinä elokuvan ainoana valloittavana hahmona.

## Lähteet
Barcelonan hallintoalueet

Barcelonan kaupunki Espanjassa on jaettu kymmeneen **hallintoalueeseen** (), jotka on edelleen jaettu kaupunginosiin (*Barris*). Kaikilla hallintoalueilla on kaupunginvaltuuston valtuuttama johtaja ja alueilla on jonkin verran omaa päätäntävaltaa esimerkiksi infrastruktuurin suunnitteluun liittyvissä asioissa.

Nykyinen aluejako on ollut käytössä vuodesta 1984.

## Alueiden perustiedot

 Montjuïc ja Zona Franca - Port sijaitsevat Sants-Montjuïcin alueella, mutta niillä ei ole hallinnollista kaupunginosa-statusta

## Alueiden ja kaupunginosien sijainti kartalla

## Aiheesta muualla
*Hallintoalueet Barcelonan kaupunginhallituksen sivuilla
Trae

**Trae** (oikealta nimeltään **Frazier Othel Thompson**, s. 3. heinäkuuta 1980) on yhdysvaltalainen  rap-artisti. Houstonlainen rap-artisti Jay’Ton on Traen pikkuveli.

Trae on yksi Screwed Up Clickin, Guerilla Maabin ja S.L.A.B.in alkuperäisistä jäsenistä. Screwed Up Click ryhmän jäsenet olivat kotoisin Etelä-Houstonista. Z-Rolla ja Traella on myös A.B.N. (*Assholes by Nature*) niminen hip hop-yhtye.

Vuonna 2008 Trae palkittiin Houstonissa yhteisönsä eteen tehdystä työstä. Joten Houstonin Pormestari Bill White sekä Houstonin kaupungin valtuutettu Peter Brown myönsivät  hänen kunniakseen Houstonissa heinäkuun 22. pvä Trae päiväksi. Tällaista kunnianosoitus ei ole vielä myönnetty kenellekään muulle rap-artistille.

Vuonna 2008 ilmestyi ”Adventures of Trae Tha Truth” lyhyt animaatio sarja. Sarjoissa kerrotaan Traen elämästä. Ensimmäisessä osassa käsiteltiin Ozone Awardsissa Traen ja Mike Jonesin välillä tapahtunutta tappeluvälikohtausta. Sarjan jaksoja voi katsoa YouTubessa.

Houstonilainen paikallisradio 97.9 The Box (KBXX) on kieltänyt soittamasta Traen musiikkia tai mitään muutakaan musiikkia mikä liittyy Traehin. Lisää informaatiota löytyy seuraavasta linkistä:  Matt Sonzalan avoin kirje *(englanniksi)*

## Diskografia
### Sooloalbumit

### Yhteisalbumit

### Mixtapet
*2005: *Drama*
*2005: *Return of the Streets* (DJ Smallzin kanssa)
*2006: *Later Dayz*
*2006: *On the Grind - Southwest General*
*2007: *Tha Truth Show*
*2007: *Asshole by Nature* (DJ Screamin kanssa)
*2007: *I Am Houston* (DJ Chuck T:n kanssa)
*2008: *The Streets of the South Pt. 1*
*2008: *The Diary of the Truth*
*2008: *Street's Advocate*
*2008: *The Streets of the South Pt. 2*
*2009: *Both Sides of the Fence* (Rob G:n kanssa)
*2009: *The Incredible Truth*
*2010: *Mr. Houston Pt.2*
*2010: *Traebute*
*2010: *Reasonable Drought* (DJ Slim Chancesin kanssa)
*2010: *Late Night King* (DJ Slim Chancesin kanssa)
*2010: *Can't Ban Tha Truth* (DJ Evil Empiren ja DJ Folkin kanssa)
*2010: *King of the Streets, Vol. 2* (DJ Slim Chancesin kanssa)
*2011: *48 Hours'
*2011: *Undisputed* (Don Cannonin kanssa)
*2011: *King of the Streets, Vol. 3*
*2012: *King of the Streets Freestyles*
*2012: *Tha Blackprint* (DJ Screamin kanssa)
*2013: *All-Star 2013: Take Flight'' (DJ Slim Chancesin kanssa)

## Lähteet

## Aiheesta muualla
*
Jalkapallon Suomen Cup 2004

**Jalkapallon Suomen Cup 2004** päättyi Finnair Stadiumilla Myllykosken Pallon voitonjuhliin joukkueen voitettua loppuottelussa FC Hämeenlinnan. Ottelun ratkaisu syntyi yliajalla, kun Tuomas Aho teki ottelun voittomaalin. Välierissä FC Hämeenlinna pudotti jatkosta Klubi-04:n ja MyPan tieltä sai väistyä Valkeakosken Haka.

## Välierät

## Finaali

### Finaalin kokoonpanot

## Lähteet
* Suomen Cup 2004 ottelut 4.kierroksesta eteenpäin
UK Jive

**UK Jive** on brittiyhtye The Kinksin lokakuussa 1989 julkaistu 23. studioalbumi. Albumin alkuperäiset CD- ja C-kasettipainokset sisälsivät kaksi kappaletta enemmän kuin vinyylipainos, jolta ne oli jätetty pois todennäköisesti tilanpuutteen vuoksi. Kyseiset kappaleet ovat molemmat soolokitaristi Dave Daviesin käsialaa. Vinyylipainoksella muutamat kappaleet ovat myös lyhyempiä kuin CD-painoksella.

## Kappaleet
*Kaikki kappaleet kirjoittanut Raymond Douglas Davies, ellei toisin mainita.
**A-puoli**
#
#
#
#
#
**B-puoli**
#
#
#
#
#

### Alkuperäisen CD-julkaisun lisäkappaleet
#
#

## Lähteet
* 

### Viitteet
Eixample

**Eixample** on yksi Barcelonan kaupungin kymmenestä hallintoalueesta. Se rakennettiin 1800-luvulla liian ahtaaksi käyneen keskiaikaisen keskustan ympärille. Sana Eixample tarkoittaakin katalaaniksi laajennusta.

## Suunnittelu

Eixamplen alueella on käytetty kulmistaan viistettyjen neliöiden muotoisiin kortteleihin perustuvaa ruutukaavaa. Sen suunnitteli kaupunkisuunnittelun ja kaavoituksen edelläkävijä Ildefons Cerdà. Eri liikennemuodot huomioon ottava ja valoisien puistoteiden sekä aukioiden sävyttämä suunnitelma oli aikanaan uraauurtava. Alueen kadut noudattavat edelleen alkuperäisen suunnitelman kaavaa, mutta tilanpuutteesta johtuneen lisärakentamisen vuoksi alue ei ole yhtä vehreä ja puistomainen kuin alun perin oli tarkoitus.

Suurin osa Barcelonan maamerkeiksi muodostuneista *modernisme*-tyylisuunnan rakennuksista sijaitsee Eixamplen alueella. Näistä todennäköisesti tunnetuimmat ovat Antoni Gaudín asuinrakennuksiksi suunnittelemat Casa Milà ja Casa Batlló sekä Sagrada Famílian kirkko. Gaudín lisäksi muita tärkeitä arkkitehteja Eixamplen kaupunkikuvan muodostumisen kannalta olivat Lluís Domènech i Montaner, Josep Puig i Cadafalch, Josep Domènech i Estapà, Josep Vilaseca i Casanovas ja useita satoja rakennuksia suunnitellut Enric Sagnier i Villavecchia. Monet kaupungin tunnetuimmista rakennuksista sijaitsevat maineikkaiden Passeig de Gràcia ja Rambla de Catalunya -katujen varrella. Muita tunnettuja katuja ovat alueen viistosti leikkaava Avinguda Diagonal -puistokatu sekä Carrer d'Aragó, Carrer de Balmes ja Passeig de Sant Joan.

## Alueellinen jako
Eixample on jaettu viiteen pienempään hallinnolliseen yksikköön:
*L'Antiga Esquerra de l'Eixample
*La Nova Esquerra de l'Eixample
*Dreta de l'Eixample
*Fort Pienc
*Sagrada Família
*Sant Antoni

## Kuvat

Kuva:Eixample.svg|Alueella käytetty ruutukaava perustuu kulmistaan viistettyjen neliöiden muotoisiin kortteleihin.
Kuva:Ensanche - eixample - Barcelona.jpg|Ildefons Cerdàn alkuperäinen Eixamplen asemakaavasuunnitelma.
Kuva:Eixample aire cropped.jpg|Eixamplen kaupunginosa ilmasta
Kuva:Casa Amatller and Casa Batlló.jpg|Eixamplen arkkitehtuuria.
Tuvalu (albumi)

**Tuvalu** on Tuvalu-yhtyeen kolmas studioalbumi. Albumi on julkaistu 24. helmikuuta 2010 Kool Thing -levymerkille, joka on osa Backstage Alliance -levy-yhtiötä.

## Kappaleet
Kaikki kappaleet säveltänyt ja sovittanut Tuvalu sekä sanoittanut Annina Antinranta.

# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 6½/10
* Soundi: 

## Lähteet

## Aiheesta muualla
* Tuvalun viralliset sivut
Madagaskarinpäivägekko

**Madagaskarinpäivägekko** (*Phelsuma madagascariensis*) on Madagaskarilla ja sen lähisaarilla esiintyvä päivägekkolaji. Se on myös suosittu terraarioeläin. Nämä gekot ovat herkkiä, varomattomasti käsiteltäessä sen nahka voi revetä tai häntä irrota. Se voi elää jopa 20-vuotiaaksi.

## Koko ja ulkonäkö
Madagaskarinpäivägekko voi kasvaa 25&nbsp;cm:n pituiseksi. Kaikki päivägekot ovat enimmäkseen kirkkaan vihreitä. Tällä lajilla on myös punaisia ja oransseja viiruja selässä.

## Lähteet
Nick Simmons

**Nicholas ”Nick” Simmons** (s. 22. tammikuuta 1989 Los Angeles, Kalifornia) on yhdysvaltalainen muusikko, näyttelijä ja sarjakuvapiirtäjä. Hän on Kiss-yhtyeen basisti Gene Simmonsin ja entisen Playboy-malli Shannon Tweedin poika. Hänellä on myös sisko, Sophie Simmons.

## Aiheesta muualla
*
Anabel Medina Garrigues

**Ana Isabel Medina Garrigues**, tunnetaan myös nimellä **Anabel Medina** (s. 31. heinäkuuta 1982 Valencia), on espanjalainen tennispelaaja.

Medina Garriguesin korkein sijoitus tenniksen maailmanlistalla kaksinpelissä on 16, jonka hän saavutti toukokuussa 2009. Nelinpelissä hän on ollut parhaimmillaan kolmannella sijalla marraskuussa 2008. Hän on voittanut 11 WTA-turnausta kaksinpelissä ja 23 nelinpelissä, sisältäen vuoden 2008 ja 2009 Ranskan avoimet, joissa molemmissa hänen parinaan pelasi Virginia Ruano Pascual.

Pekingin olympialaisissa 2008 hän sai hopeaa nelinpelissä Ruano Pascualin kanssa. Loppuottelussa he hävisivät Serena ja Venus Williamsille.

## Menestys vuosittain

## Lähteet

## Aiheesta muualla

* Anabel Medina Garrigues WTA:n sivuilla
Maapallo (albumi)

__NOTOC__
**Maapallo** on reggaeartisti Raappanan toinen studioalbumi. Se julkaistiin 1. syyskuuta 2010 Ylivoiman kautta. Se nousi julkaisuviikollaan Suomen virallisen albumilistan ykkössijalle ja pysyi listalla yhteensä viisi viikkoa.

## Taustaa
Albumin ensimmäinen näytekappale "Karu totuus" julkaistiin toukokuussa 2010. Se kuultiin ensimmäisen kerran Radio Helsingissä 4. toukokuuta 2010. Kappale julkaistaan digitaalisesti 28. toukokuuta 2010. Albumin toinen näytekappale "Mukavuutta ja luksusta" julkaistiin kesäkuussa 2010. Kolmantena näytekappaleena julkaistiin kappale "Luotu ajamaan (Knut Posse Remix)". Levylle päätyi kuitenkin alkuperäinen "Luotu ajamaan", eikä remix versio. Albumilla vierailevat reggaemuusikot Jukka Poika ja Puppa J sekä rap-artisti Stepa. Albumin jakelee Playground. "Ei kunnioitusta" -kappaleella Raappana laulaa saman säkeistön, jonka hän laulaa rap-artisti Asan *[[Via Karelia (albumi)|Via Karelia]]* -albumilla olevalla "Huojuvat puut" -kappaleella, jolla hän vierailee. Albumi kulki aluksi työnimellä *Maapallo on liikkuva asia*.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Seppo Salmi – kitara
* Tommi Tikkanen – kitara, kosketinsoitin, lyömäsoittimet
* Tommi Tikkanen – bassokitara
* Kari Hulkkonen – bassokitara
* Toni Puskala – rummut
* Joakim Bachmann – rummut
* Juho Viljanen – lyömäsoittimet, pasuuna
* Antti Kana – saksofoni

## Arvostelut
* Desibeli.net: 
* Dome.fi: 
* Keskisuomalainen: *positiivinen*
* Soundi: 

## Lähteet
Digimon Tamers

**Digimon Tamers** on kolmas Digimon-animesarja. Toisin kuin *[[Digimon Adventure]]* ja *[[Digimon Zero Two]]*, tämä sarja sijoittuu vaihtoehtoiseen todellisuuteen, jossa aiemmat sarjat ovat vain fiktiota. Lisäksi tässä sarjassa taistelut sijoittuvat suurimmalta osin ihmisten maailmaan ja eräänlaisella korttipelillä on myös sarjassa vahva rooli.

## Juoni

Tarinan päähenkilö on poika nimeltä Takato Matsuki, joka haaveilee omasta digimonista. Eräänä päivänä Takato löytää digimon-korttiensa joukosta muista poikkeavan kortin. Hän vetää kortinlukulaitteensa läpi, jonka seurauksena laite muuttuu digiviceksi. Samana päivänä koulussa Takato piirtää unelmiensa digimonin, Guilmonin, muistivihkoonsa. Takaton ollessa lähdossä huoneestaan digivice alkaa itsekseen skannaamaan piirrosta ja muistivihon muita sivuja, minkä jälkeen digiviceen ilmestyy muna, josta myöhemmin kuoriutuu hänen piirtämänsä Guilmon. Takatosta tulee digimon-kesyttäjä ja muiden myöhemmin tapaamiensa digimonkesyttäjien avulla taistelee pahoja digimoneja vastaan ensin meidän maailmassamme ja myöhemmin Digimaailmassa.

### Viholliset
* D-Reaper: Ohjelma, joka luotiin jo ennen digimoneja. Se tuhoaa ylikasvaneet ja monilukuiset ohjelmat. Se sekosi ja alkoi pitää sekä digimaailmaa että ihmisten maailmaa liian suurina ja alkoi tuhota niitä molempia. Muuttui takaisin vaarattomaksi ohjelmaksi, kun MegaGargomonin aktivoima Shaggai sulki sen sisäänsä.
* Zhuqiaomon: yksi Jumaldigimoneista. Lähetti kätyrinsä, Devat, etsimään Calumonia. Halusi tuhota lapset ja heidän digimoninsa, koska piti heitä uhkana, mutta lopulta toinen Jumaldigimon Azulongmon lopetti erimielisyyden hänen ja lasten välillä.
* Devat: 12 kiinalaisen horoskoopin eläimiä muistuttavaa digimonia, jotka palvelivat Jumaldigimoneja. Heihin kuuluivat tiikeri Mihiramon, käärme Sandiramon, kukko Sinduramon, vuohi Pajiramon, härkä Vajramon, hevonen Indramon, rotta Kumbhiramon, sika Vikaralamon, apina Makuramon, lohikäärme Majiramon, koira Caturamon (Devojen johtaja), jänis Antylamon (petti muut Devat ja muuttui Rookie-muotoonsa Lopmoniksi tullen myöhemmin Shiuchonin digimon-kumppaniksi).
* Hypnos: Mitsuo Yamakin johtama ja tarkastajan valtuuttama järjestelmä, jonka tehtävä oli valvoa Internetiä. Yamaki piti digimoneja pelkkinä tekoälyinä, jotka luulivat olevansa eläviä ja haluasivat tuhota ihmiset, minkä vuoksi hän halusi tuhota ne kaikki mukaan lukien myös kesyttäjien digimonit (uskoen kesyttäjien pitävän koko asiaa pelkkänä leikkinä). Hypnos käytti mm. Yuggoth- ja Shaggai-nimisiä ohjelmia. Myöhemmin digimonit luoneisiin tutkijoihin kuulunut Henryn isä entisten työtoveriensa kanssa liittyi sen työntekijöiksi. Mutta sen jälkeen, kun Makuramon sabotoi Shaggain toiminnan lähes tuhoten Hypnosin päämajan, Yamaki myöntyi jättämään kesyttäjille, mutta auttoi heitä pitämään yhteyttä oikeaan maailmaan, palaamaan myöhemmin takaisin, sekä taistelemaan D-Reaperiä vastaan.

## Näyttelijät

### Japani

### Englanti

### Suomi
Sarjan alku- ja lopputunnarit kuultiin japaninkielisinä.

## Katso myös
* Luettelo televisiosarjan Digimon Tamers jaksoista

## Lähteet
Totila

**Totila** (k. 552) oli ostrogoottien kuningas vuosina 541–552. Hänen alkuperäinen nimensä oli **Baduila**, ja tätä nimeä hän käytti lyöttämissään kolikoissa. Jälkimaailma tuntee hänet kuitenkin Totilana, sillä bysanttilainen historioitsija Prokopios kutsui häntä tällä nimellä.

Totila valtasi vuosina 542–550 Bysantilta Rooman ja melkein koko Apenniinien niemimaan Ravennaa lukuun ottamatta. Hän valloitti myös Sisilian, Sardinian ja Korsikan. Vuonna 544 keisari Justinianus lähetti kenraalinsa Belisariuksen Italiaan tekemään lopun goottien valloituksista. Totila pystyi silti valloittamaan Rooman vielä kahdesti, vuosina 546 ja 550. Belisarius valloitti välissä Rooman takaisin Bysantille, mutta vuonna 549 hänet kutsuttiin takaisin Konstantinopoliin. Totila jatkoi Bysantin uhmaamista, ja lopulta Justinianuksen oli vuonna 551 lähetettävä iäkkään Narseksen johtama armeija gootteja vastaan. Totila menetti laivastonsa Sena Gallician luona ja kaatui Taginaen taistelussa Narseksen johtamia bysanttilaisia vastaan. Totilan kuoltua hänen seuraajakseen valittiin Teja.

## Lähteet
*Paavo Castrén ja Leena Pietilä-Castrén: Antiikin käsikirja. Otava 2000. .
*Risto Kari: Historian ABC - Kaikkien aikojen valtiot. Osa 4. Kustannusosakeyhtiö Tammi 2001. .

### Viitteet
Ilkka J. Kari

**Ilkka J. Kari** (s. 16. maaliskuuta 1952 Karhula) on suomalainen toimitusjohtaja, insinööri ja entinen espoolainen kokoomusvaikuttaja, joka toimi muun muassa kahdeksan vuotta Espoon kaupunginhallituksen puheenjohtajana. Nykyisin Kari toimii kiinteistöalalla. Kari on vihreiden ympäristö- ja ilmastoministeri Emma Karin isä.

## Senioritalo Kultalampi
Ilkka J. Kari suunnitteli Kari Management Company:n kautta Espoon Leppävaaraan yli 55-vuotiaille tarkoitettua korkeatasoista palvelutaloa työnimellä Kultalampi ja toimi hankkeen vetäjänä. Tarkoituksena oli rakentaa 110 palveluasuntoa sekä alakertaan ravintola, fysioterapiapalvelut ja kampaamo. Talon rakentaja toimi IdeaPro Oy ja rakentaminen alkoi keväällä 2007. Palvelutalon oli tarkoitus valmistua 2008, mutta rakentaminen ei sujunut aikataulussa vaan keskeytyi keväällä 2007. Lopulta rakennusyritys haettiin konkurssiin helmikuussa 2009 ja asunto-yhtiö puoli vuotta myöhemmin. 

Hiukan yli puolet rakennuksesta ehti valmistua. Keskeneräisen rakennuksen huoneistoista suurin osa oli tuolloin myyty ja ostajien etukäteen maksamat rahat jo käytetty. Konkurssipesä myi keskeneräisen rakennuksen sen suurimmalle velkojalle Sampo Pankille ja samalla asunnot muutettiin tavallisiksi asuinhuoneistoiksi. Asunto-osakeyhtiön nimi on nykyisin Leppävaaran Aurinkopiha. Poliisi tutkii tapausta törkeänä petoksena. Molemmat konkurssipesät vaativat yli 9 miljoonan euron saatavia ja epäilevät yhtiön varoja siirretyn ulkomaille.

Länsi-Uudenmaan poliisin tutkinnan valmistuttua heinäkuun puolivälissä 2013 vyyhdessä yksi pääepäiltyjä on Kari, joka on ollut keskeisessä asemassa sekä Kultalammessa että sen rakennuttajayhtiössä Idea-Prossa. Kultalammen rakennushankkeen rahoja käytettiin runsaat neljä miljoonaa euroa Yhdysvalloissa epäonnistuneisiin sijoituksiin. Helsingin käräjäoikeus hylkäsi syytteet, mutta kesällä 2017 Helsingin hovioikeus tuomitsi Karin viideksi vuodeksi vankeuteen ja tämä tuomio säilyi myös Korkeimmassa oikeudessa.

## Lampan talo
Ilkka J. Kari toimii Hotelli Helena Oy:n omistajana, jonka tarkoituksena oli saneerata Pohjois-Esplanadilla sijaitseva Helsingin kolmanneksi vanhin rakennus, Lampan talo, perhehotelliksi. Helsingin kaupunki myi talon Kari Management Companylle 3,2 miljoonalla eurolla huhtikuussa 2008. Kari sitoutui kunnostamaan suojellun tilan vuoden sisällä, mutta remontti jäi kesken. Helsingin kaupungin maanvuokrasopimuksen mukaan hotellin piti olla valmis vuoden 2010 lopussa. Muussa tapauksessa Karin yhtiölle lankeaa uhkasakko sekä sopimuksen irtisanominen. Syksyllä 2010 Hotelli Helena Oy jätti yrityssaneeraushakemuksen ja ilmoitti, että sopimus on myyty eteenpäin tuntemattomalle yhtiölle lähes 7 miljoonan euron hinnalla. Yhtiön ja kaupungin maanvuokrasopimuksen mukaan vuokrausoikeutta ei voi myydä erillään. Yrityssaneeraushakemus ei mennyt läpi ja niinpä Finnvera, Aktia Pankki ja Keskinäinen Eläkevakuutusyhtiö Etera hakivat Hotelli Helenaa konkurssiin. Monien viivästyksien jälkeen Helsingin käräjäoikeus asetti yhtiön konkurssiin 10. maaliskuuta 2011.

## Lähteet
Arkadia (täsmennyssivu)

**Arkadia** voi tarkoittaa seuraavia:

* Arkadia, antiikin Kreikan maakunta
** Arkadia, Kreikan maakunta ja nykyinen alueyksikkö
* Arkadia, utopia paimenidyllistä
* Arkadia, entinen huvila-alue Helsingin Etu-Töölössä 1800-luvulla. Siitä ovat saaneet nimensä:
** Arkadia-teatteri
** Arkadiankatu, katu Etu-Töölössä
** Arkadianmäki, jossa Eduskuntatalo sijaitsee
** Arkadian yhteislyseon lukio, joka aikoinaan sijaitsi Arkadiankadulla
* Arkadia-kvartetti
* Arkadia Gazette, suomalainen aikakauslehti

## Katso myös
* Arcadia, useita merkityksiä
Polydekstroosi

**Polydekstroosi** on elintarviketeollisuudessa käytettävä lisäaine, synteettinen polysakkaridi, jolla lisätään tuotteen tilavuutta. Sitä käytetään myös sokerinkorvikkeena makeuttamiseen. Sen E-koodi on E1200.

Se on täyteaine, jota käytetään elintarvikkeissa muun muassa intensiivimakeuttajien kanssa. Suomessa se on hyväksytty liukoiseksi ravintokuiduksi.

Polydekstroosin kemiallinen kaava on (C6H10O5)n ja CAS-numero 68424-04-4.

## Lähteet

## Aiheesta muualla
*ChemBlink: Polydextrose
Asfalttisoturin viimeinen hidas

**Asfalttisoturin viimeinen hidas** on rap-artisti Ruudolfin kolmas studioalbumi. Albumin julkaisi Monsp Records 4. elokuuta 2010. Albumista julkaistiin vinyyliversio 24. marraskuuta 2010. Albumi sijoittui ilmestymisviikollaan (32/2010) Suomen virallisella listalla neljänneksi ja pysyi listalla viisi viikkoa eli viikot 32–36.

## Taustatietoa
Albumin ensimmäinen näytekappale ”Tööttää” julkaistiin syksyllä 2009. Toinen näytekappale ”Leikkii kotii” (mukana Hyzä) julkaistiin toukokuussa 2010. Molemmat kappaleet julkaistiin internetissä ladattavaksi ilmaiseksi. Kappaleista ”Voisitsä rakastaa asfalttisoturii” ja ”Tyyttää” on julkaistu musiikkivideot. Albumin tuotannosta vastaavat Ruudolf, Pianomies ja Karri Koira.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

**Vinyyliversion bonuskappale**
# 

## Arvostelut
* Desibeli.net: 
* Keskisuomalainen: *suopea*
* Noise.fi: 
* Rumba: 
* Soundi: 
* Tuoreet Platat: 

## Biitit
* Ruudolf: 1, 5, 7, 8, 9, 11 ja 12
* Koira: 2
* Pianomies: 10
* Ruudolf ja Pianomies: 3, 4 ja 6
+ Pianomies vastaa kappaleilla myös useista soittimista

## Samplet
* ”Paluu tulevaisuuteen” -kappale sisältää samplen Tom Brownen kappaleesta ”Charisma”.
* ”Leikkii kotii” -kappale sisältää samplen 10cc:n kappaleesta ”Dreadlock Holiday”.
* ”Tyyttää”-kappale sisältää samplen One Wayn kappaleesta ”Push”.
* ”Kuuluukin kuplia” -kappale sisältää samplen The Isley Brothersin kappaleesta ”Voyage to Atlantis”.
* ”Tietää mist ne puhuu” -kappale sisältää samplen Rayn, Goodmanin & Brownin kappaleesta ”Where Did You Get That Body, (Baby)?”.
* ”Aina takas kotiin” -kappale sisältää samplet Glenn Jonesin kappaleesta ”Show Me” ja Rogerin & Zappin kappaleesta ”Computer Love” ja The Honey Dippersin kappaleesta ”Impeach the President”.
* ”Maksimoin”-kappale sisältää samplen The Jones Girlsin kappaleesta ”When I'm Gone”.
* ”Leijonakuningas-laulu” -kappaleen biitti on lainattu suoraan R. Kellyn kappaleesta ”The World's Greatest”.
* "Anna sen marinoituu" kappale sisältää samplen Secret Weaponin biisistä "Must Be the Music"
*"Voisitsä Rakastaa Asfalttisoturii" kappale sisältää samplen Peter Brownin kappaleesta "Lead Me On"

## Lähteet
Mahrz Sahrum

**Mahrz Sahrum** (1799–1859) oli Cēsisin alueella syntynyt rakennusmestari. Hän oli myös mahdollisesti viimeinen Liivinmaan liiviläinen. Asian on kuitenkin kyseenalaistanut esimerkiksi E. N. Setälä.

Sahrum oli melko tunnettu rakennusmestari. Hän oli muun muassa rakentanut Cēsisin kirkon tornin, Dzērbenen kirkon ja vastannut useiden muiden kirkkojen korjaamisesta. Hän oli toiminut myös Mustapäiden talon korjaustöissä. Ei ole varmuutta siitä, oliko Sahrum liiviläinen ollenkaan. A. Hagemeister kertoo hänen todenneen eräälle häntä latvialaiseksi luulleelle: ”Herra! Minä en ole latvialainen, minä olen viimeinen liiviläinen Cēsisin seudulla.”

## Lähteet
Bioferme

**Bioferme** oli vuonna 1977 perustettu kaarinalainen perheyritys. Yritys kehitti, valmisti ja markkinoi kasviperäisiä elintarvikkeita ja luomutuotteita.

Bioferme ja sen Yosa-kuluttajabrändi siirtyivät maaliskuussa 2017 yrityskaupassa suomalaiselle Fazer-konsernille. Fazer on käynnistämässä Lifestyle Foods liiketoiminta-aluetta kehittämään viljapohjaisia maidottomia tuotteita, joihin Biofermen tuotteet kuuluvat.

## Tuotteet
Bioferme Oy:n päätuotteita olivat lusikoitavat kaurasta valmistetut Yosa-välipalat, juotavat Yosa Smoothiet ja ruoanlaittoon ja dippaukseen tarkoitetut Yosa Ruoka & Dippi -tuotteet. Isoäidin-tuotesarjassa myytiin luomuhapankaalia, luomuhapankurkkuja ja glögiä.

## Lähteet

* Bioferme Oy 

## Aiheesta muualla
* Yosa-smoothiet valittiin vuoden 2009 tähtituotteeksi
*